Publication: Magyar Közlöny
Issue: MK-2006-116 (Year: 2006, Number: 116)
Era: 2004-2010
Section: [22. számú melléklet a 217/1998. (XII. 30.) Korm. rendelethez]
Paragraph Index: 411

8. cikk Kutatás, fejlesztés és monitoring A Felek kötelesek ösztönözni a következõkkel összefüggõ kutatást, fejlesztést, monitoringot és együttmûködést: (a) A jelen Jegyzõkönyv által tárgyalt anyagok kritikus terhelésének és kritikus szintjeinek megállapításához felhasználható, az anyagok káros hatásainak számítására és értékelésére alkalmas módszerek nemzetközi harmonizációja, valamint, ahol lehetséges, az ilyen harmonizáció eljárásainak kidolgozása; (b) Az kibocsátási adatbázisok fejlesztése, különös tekintettel az ammóniára és az illékony szerves vegyületekre; (c) A monitoring technikák és rendszerek fejlesztése, a kén-, a nitrogén- és az illékony szerves vegyületek transzportjának, koncentrációjának és ülepedésének, valamint az ózon és a másodlagos szilárd anyag keletkezés modellezésének tökéletesítése; (d) A kibocsátások hosszú távú alakulására, és a kibocsátások az északi félteke kén, nitrogén-oxidok, ózon és szilárd por háttér-koncentrációjára gyakorolt hatására vonatkozó tudományos ismeretek bõvítése, különös tekintettel a szabad troposzféra kémiájára és a szennyezõ anyagok földrészek közötti áramlásának lehetõségére; (e) További átfogó stratégia kidolgozása a savasodás, az eutrofizáció és a fotokémiai szennyezés káros hatásainak csökkentésére, beleértve ezek egymást erõsítõ és összetett hatásait; (f) A kritikus terheléseken és kritikus szinteken, valamint a mûszaki fejlesztéseken alapuló, a kén, a nitrogén-oxidok, az ammónia és az illékony szerves vegyületek kibocsátásának további csökkentését célzó stratégiák kidolgozása és a kibocsátás csökkentések nemzetközileg harmonizált elosztásának számítására alkalmazott integrált értékelés modellezésének fejlesztése úgy, hogy az egyik Fél számára se járjon különösen megterhelõ költségekkel. Különös hangsúlyt kell helyezni a mezõgazdaságból és közlekedésbõl származó kibocsátásokra; (g) A kén-, a nitrogén- és az illékony szerves vegyületek, valamint a fotokémiai szennyezés emberi egészségre, ezen belül a szilárd anyag koncentrációkhoz való hozzájárulásukra, és – különösen a savasodás és az eutrofizáció által – a környezetre, az anyagokra, különösen a történelmi és kulturális mûemlékekre gyakorolt széles körû hatásaira vonatkozó idõbeli trendek és tudományos ismeretek meghatározása, számításba véve a kén-oxidok, a nitrogén-oxidok, az ammónia, az illékony szerves vegyületek és a troposzférikus ózon közötti kapcsolatot; 2006/116. szám (h) Kibocsátás csökkentési technológiák, energiahatékonyságot és energiatakarékosságot növelõ, valamint megújuló energiát használó technológiák és technikák; (i) A mezõgazdaságban alkalmazható ammóniacsökkentési technikák hatékonysága és ezek hatása a helyi és regionális ülepedésekre; (j) A közlekedési igények kezelése, valamint a kevésbé szennyezõ közlekedési módok fejlesztése és elõsegítése; (k) A kén, a nitrogén-oxid, az ammónia és az illékony szerves vegyületek kibocsátásának csökkentésébõl eredõ környezeti és egészségügyi hasznok mennyiségi meghatározása, ahol lehetséges, gazdasági értékelése; és (l) Azon eszközök fejlesztése, melyek e munka eredményeit széles körben alkalmazhatóvá és hozzáférhetõvé tehetik.

Source: https://magyarkozlony.hu/hivatalos-lapok/e8801ad1a2339c6a90e300ecaa44b3c5d78f642e/dokumentumok/fadc029b62d1cd2f7799be65ce1108b3118033e8/letoltes